procesaur/Wiki.mk huggingface dataset:
Јапонски јен

Јен (ISO 4217: JPY, бројчен код: 392) е валута што се користи во Јапонија. Таа е широко распространета како резервна валута, слично на доларот и еврото. На јапонски се изговара како „ен“. Латиничниот симбол за јенот е ¥, додека на јапонски се означува со писмото канџи 円.
1 Историја
Јенот како платежно средство е воведен во периодот Мејџи. Тој го заменил комплексниот монетарен систем од Едо периодот заснован на јапонскиот мон. Во 1871 год. било прифатен децималнен систем на пресметување на јенот (1, 圓), шенот (1/100, 錢), и ринот (1/1000, 厘) со монети што биле тркалезни како оние на запад. (“Шен“ и “рин“ се исфрлени од употреба во 1954 година). Јенот официјално е дефиниран како 26.956 грама сребро.
Во периодот од 25 април 1949 до 1971 година јенот бил врзан за американскиот долар, со курс 1 долар = 360 јени. Во 1971 година дошло до паѓање на системот Бретон Вуд и јенот добил пазарен курс.
2 Означување
Оригиналната ознака за јенот е иста како и ознаката на кинескиот јуан (圓 пинјин yuan 2). Во модерниот јапонски јазик се употребува ознаката (円). Латиничната ознака за јенот е иста како и ознаката за јуанот, со таа разлика што на ознаката за јуан се наоѓа една попречна црта, а на ознаката за јен има две.
Во буквален превод “јен“ значи „тркалезен предмет“, како и “јуан“ на кинески.
3 Монети и банкноти
Во моментот во оптек се следните монети и банкноти: монети од 1 јен, 5 јени, 10 јени, 50 јени, 100 јени, 500 јени и хартиени пари од 1000 јени, 2000 јени, 5000 јени, 10000 јени. Монетата од 500 јени е монета со најголема вредност во светот.
4 Курс на јенот од 1949 година до денес
Табелаtа го прикажува односот на јенот и американскиот долар.
година, месец
јан, фев, мар, апр, мај, јун, јул, авг, сеп, окт, ное, дек
1949 до 1971, 360
1985, 216
1986, 154
1987, 147
1988, 132
1989, 140
1990, 137
1991, 129
1992, 120
1993, 106
1994, 100
1995, 100
1996, 112
2003, 118, 119, 120, 117, 110, 109, 107
2004, 107, 106, 109, 104, 110, 110, 109, 111, 109
5 Наводи
Апресијација

Апресијација (лат. ''ad'' - кон + ''pretium'' - цена, вредност) претставува зголемување на вредноста на валутата на една земја. Таа настанува како последица на јакнењето на куповната моќ на парите на внатрешниот пазар, поради паѓањето на цените на стоките и услугите или поради промена на интервалутарниот курс (паритет). На парите во чија корист настанала промената им расте курсот.
Често изразот апресијација на пари означува ''преценети пари'', кога официјалната вредност на парите вештачки се одржува на повисоко ниво од реалното.
Ако на пример македонскиот денар е преценет во однос на еврото, девизниот курс паѓа - потребни се помалку македонски денари за купување на едно евро (1 ЕУР = 41,70 МКД → 1 ЕУР = 41,20 МКД). Кога македонскиот денар апресира во однос на еврото, тој станува помалку конкурентен. Ова ќе доведе до поголем увоз на европски стоки и услуги во Македонија, а помал извоз на македонски стоки и услуги на европските пазари.
Спротивно на апресијацијата е депресијација на парите.
1 Наводи
Make You Feel My Love

„Make You Feel My Love“, позната и како „To Make You Feel My Love“ е песна напишана и снимена од Боб Дилан. Се појавила на неговиот албум од 1997, ''Time Out of Mind''. Били Џоел, Гарт Брукс и Адел имале успех на табелите со песната.
1 Верзија на Били Џоел
Во 1997, Били Џоел ја преработил песната за неговиот компилационен албум ''Greatest Hits Volume III''. Бил издаден како прв сингл од албумот и се искачил на 50 место во САД на ''Билборд'' Хот 100.
1.1 Список на песни
1.1.1 ЦД сингл
# „To Make You Feel My Love“ - (3:54)
# „Intro / Summer, Highland Falls“ - (4:33)
1.1.2 ЦД макси-сингл
# „To Make You Feel My Love (Албум Верзија)“
# „To Make You Feel My Love (Верзија на Bare Bones)“
# „Goodbye Yellow Brick Road“
# „A Hard Days Night“
# „House Of Blue Light“
2.1 Позиции на табелите
Табела (1997), Највисокапозиција
Австралија, 90
Холандија, 99
САД ''Билборд'' Хот 100, 50
САД ''Билборд'' Хот Возрасни Контемпорери Песни, 9
САД ''Билборд'' Хот Сингл Продажби, 53
2 Верзија на Герт Брукс
Герт Брукс ја преработил песната во 1997 под насловот „To Make You Feel My Love“. Се појавила на саундтракот на филмот од 1998, ''Hope Floats'', заедно со верзија на Триша Јервуд како прва и последна песна. Била вклучена како бонус песна на ''Fresh Horses'' за ''Limited Series''. Верзијата на Брукс била номинирана на 41-те Греми Награди за Најдобра Машка Кантри Вокална Изведба и Најдобра Кантри Песна до кредити дадени на Боб Дилан.
2.1 Позиции на табелите
Табела (1998), Највисокапозиција
САД ''Билборд'' Хот Кантри Песни, 1
САД ''Билборд'' Хот Возрасни Контемпорери Песни, 8
Канадски ''RPM'' Кантри Песни, 7
Светомир Николаевиќ

Светомир Николаевиќ (српски: ''Светомир Николајевић'') бил српски пистаел, политичар професор при Високата школа (суплент во Великата школа, а при катедрата за општа историја имал посебен поглед за литературата за Словените и Србите), член на Сроската кралевска академија, премиер на Србија во периодот меѓу 3 април и 27 октомври 1894 година, градоначалник на Белград и министер за внатрешни работи. Еден од основачите на Радикалната партија во Србија, Свети Сава (друштво) и масонската ложа ''Побратим''.
Свети Сава (друштво)

Друштво „Свети Сава“ — српска културно-просветна и пропагандна организација активна во Македонија и Стара Србија за поддршка на големосрпската идеја. Создадено е во 1886 година во Белград . Таа организира во Србија специјални училишта за деца од Македонија и развива пропагандна дејност меѓу македонските гурбетчии во Србија. Само три години подоцна, негово раководно тело станува одделение при Министерството за надворешни работи. Изведувачи на активностите на овој државен орган се српските конзулати во Отоманското Царство. Министерството за надворешни работи во Белград ја зголемува значително големината на финансиските средства наменети за потребите на пропагандата во Македонија. Како резултат на тоа Србите почнуваат да отвораат училишта и да формираат религиозно-просветни здруженија во Скопскиот и Битолскиот вилает. Подоцна македонските стипендисти стануваат ’рбетот на српската вооружена пропаганда во Македонија. Забранета е од комунистичките власти во 1944 година, а својата активност ја обновува во 1993 година.
Димитар Попов (Ботево)

Димитар Попов (Ботево, 30 јуни 1879 — Варна) — револуционер од Бугарија, учесник во макеоднското револуционерно движење и член на Македонската револуционерна организација.
1 Животопис
Димитар Попов е роден на 30 јуни 1879 година во село Големо Ботeво, во близина на Варна. Во 1899 година пристапил во бугарската војска, останал на служба до летото 1903 година, кога започнал да ги обучува дејци на Организацијата во Јасна полјана. Станал четник во август при Михаил Даев и заминал за Одринско. Во Илинденското востание бил назначен од Михаил Герџиков за околиски војвода и како таков учествува во преземањето на Василико. По задушување на востанието ги бранел бегалците кон Бугарија.
2 Наводи
Алеида Марч

Алеида Марч (родена во 1937, Куба) била втората жена на Ернесто „Че“ Гевара и член на кубанската војска на Кастро. Во неколку изјави е кажано дека стапила во брак со Че Гевара на 23 март 1959, а и на 2 јуни 1959. По стапувањето во брак на 2 јуни, Гевара и Алеида заминале за Тарара, крајбрежно одморалиште на 20 километри од Хавана, каде што го поминале медениот месец. Тие имале вкупно четири нивни деца: Алеида, Камило, Селија и Ернесто.
Таа е автор на книгата „Evocation“ во која се работи за нејзиното заљубување, а потоа и бракот со Че Гевара. Исто така и за воспитувањето на нејзиниоте четири деца по смртта на Гевара.
Владимир Бојаџиев

Владимир Бојаџиев — македонски револуционер, учесник во македонското револуционерно движење и член на Македонската револуционерна организација. Во предвечерјето на Илинденско востание бил назначен за директор на охридските училишта и избран за раководител на револуционерниот комитет.
1 Животопис
Бојаџиев е роден 1869 година во Охрид, тогаш во Отоманското Царство. Во 1893 година завршил историја при Вишото училиште во Софија, а потоа работел како учител во Скопје, Сер, Одрин и други места. Бил класен наставник на Тодор Александров. Влегува во Македонската револуционерна организација и од 1897 до 1898 година е член на окружниот комитет во Одрин, а подоцна е член на околискиот револуционерен комитет во Воден и Охрид. Во предвечерјето на Илинденско востание бил назначен за директор на охридските училишта и избран за раководител на револуционерниот комитет. Во март 1905 година е фатен и осуден на 4 години затвор. Во 1908 година е пуштен од Битолскиот затвор заради колективната амнистија после Младотурската револуција. Бил Охридски делегат на основањето на Бугарските уставни клубови во Битола. Во периодот од 1908 до 1912 година предава во Битолската класична гимназија. Од 1912 година станува директор на гимназијата во Костенец (2 години), потоа учител во Машката гимназија во Плевен (14 години), а истовремено и окружен школски инспектор. Потоа станува директор на гимназијата во Долни Дабник (Плевенски округ). Од 1931 година живее во Софија. Добитник е на орденот ..
UTC±00:00

UTC±00:00 го означува следново време:
*Координирано универзално време (UTC), основа за цивилното време во светот. Понекогаш се нарекува по неговиот претходник средно време по Гринич (GMT).
*Западноевропско време (Ирска, Португалија, Обединето Кралство).
1 Како стандардно време (цела година)
Еве список на места што користат UTC како стандарден часовен појас, но не практикуваат летно сметање на времето:
1.1 Западна Африка
*Брег на Слоновата Коска
*Буркина Фасо
*Гамбија
*Гана
*Гвинеја
*Гвинеја-Бисао
*Либерија
*Мавританија
*Мали
*Саун Томе и Принсип
*Сенегал
*Сиера Леоне
*Того
1.2 Атлантски острови
*Гренланд
**североиосточни
***Данмарксхавн и околината
*Исланд
*Света Елена, Успенскиот Остров и Тристан да Куња (to UK)
Белешки:
#Најзападното место кајшто се променува без летно сметање на времето е Бјаргтангар, на северозападниот полуостров на Исланд (24°32' ЗГД). Тамошното време е 1 час и 38 минути пред физичкото време. Ова претставува најголемо отстапување на UTC од физичкото време без летно сметање.
#Најисточното место кајшто се променува без летно сметање на времето е островот Буве (норвешка територија) во ''Јужниот'' Атлантски Океан (3°24' ИГД).
2 Како стандардно време (само зима на северната полутопка)
*Гернзи
*Ирска (де факто, но не правно)
*Ман
*Обединето Кралство (GMT / BST)
*Олдерни
*Португалија (со исклучок на Азорите, кои користат UTC−01 со летно сметање)
*Сарк
*Фарски Острови
*Херм
*Џерси
*Шпанија (само Канарските Острови; се применуваат правилата на ЕУ)
Белешки:
#Најзападната точка кајшто се применува UTC со летно сметање на времето е Ел Јеро, Канарски Острови, Шпанија (18°00' ЗГД). Тамошното време е 2 часа и 12 пред физичкото време во лето, и со тоа претставува најголемо отстапување на UTC од физичкото време со летно сметање.
#Најисточното населено место кајшто се применува UTC со летно сметање на времето е Лоустофт во Сафолк, Англија (на само 1°45' ИГД).
3 Како летно време (само лето на северната полутопка)
*Гренланд - источниот дел околу Итокортормит (Скоресбисунд)
*Португалија - само Азорите
4 Поврзано
* UTC±00:00
* UTC-01:00
cs:Časové pásmo#UTC Z (Zulu), GMT (Greenwich Mean Time), WET (West European Time)
es:Huso horario#UTC±00:00, Z
Никола Наумов

Никола Наумов — македонски револуционер, учесник во македонското револуционерно движење, деец на Македонското студенско друштво, Македонската револуционерна организација и Македонскиот комитет, новинар и политичар во Бугарија.
1 Животопис
Наумов е роден околу 1871 година во градот Штип, тогаш во Отоманското Царство. Студирал во бугарската гимназија во Солун, но е исклучен за учество во ученичкиот бунт во 1888 година. Образованието го продолжил во Белград. Со група на македонски студенти се префрла во Софија каде што се школува при Софискиот универзитет "Свети Климент Охридски ".
Кон крајот на 1890 година е меѓу протагонистите на Македонското студенско друштво . По убиството на бугарскиот министер Христо Белчев, заедно со Даме Груев е уапсен и исклучен од софискиот унивезритет. Во април 1891 година Наумов заедно со Даме Груев ја минал границата и се вратил Македонија. Од 1891 година до летото 1894 година е учител низ разни населени места во Македонија, вклучително и во Солун.
Од 1894 до 1896 година заедно со Тома Карајовов го издава весникот Право. Во декември 1895 година е делегат на софиското македонско друштво на ІІ македонски конгрес. На ІІІ македонски конгрес во ноември 1896 година е избран за резервен член на Врховниот комитет. Следната 1897 година е назначен за секретар при Бугарското трговско агентство во Скопје. Бил делегат на IX македонски конгрес од (јули - август 1901) и Х македонски конгрес (јули - август 1902) на Врховниот комитет и при распадот го поддржувал крилото на Христо Станишев, Тома Карајовов и Гоце Делчев .
Во почетокот на 1903 година е четник при Гоце Делчев. Во 1904 година е меѓу уредниците на ''Мемоарот на Внатрешната организација''. Од 1905 до 1907 година го издава легалниот политички орган на Македонската револуционерна организација, списанието ''"Македонско-одрински преглед"''. По Хуриетот во 1908 година е дописник на Бугарското министерството за надворешни работи во Солун.
Се обидува да ги помири конзервативната и реформската струја на Македонската револуционерна организација. Го издава весникот "Право" (1910 - 1913), во кој се стреми за обединување на револуционерните фракции.
Во 1913 година уредува весникот "Изгрејсонце", а од 1913 до 1915 година весникот "Политика". Пратеник е во XVII бугарско народно собрание (1914-1919) од Струмичка околија .
Христо Поп Коцев

Христо Поп Коцев — македонски револуционер, учесник во македонското револуционерно движење и деец на Македонската револуционерна организација.
1 Животопис
Поп Коцев е роден на 5 јануари 1869 година во Ново Село, Штипско, тогаш во Отоманското Царство. Во 1887 година завршува бугарска (егзархиска) гимназија во Солун, а во 1892 - славјанска филологија и литература на Софискиот универзитет. Работи како учител во Цариград, Едрене, Скопје, Солун, Штип и други.
Во 1895 г. Даме Груев му ја доделува задачата да го формира првиот револуционерен комитет во Одринско. Оваа задача Поп Коцев успешно ја извршил и била поставена основата на Одринскиот револуционерен округ . Во почетокот на 1896 година тој и Павле Генадиев го формирале Одринскиот револуционерен комитет, чиј прв претседател е Поп Коцев. Истата година е назначен за учител во Солунската гимназија и е претставник на Одринско во текот на Солунскиот конгрес. Во 1898 година е уапсен, а во март 1899 година е осуден на 4 години затвор. Во јануари 1903 година по неговото ослободување учествува во работата на Солунскиот конгрес од 1903 година. Во периодот меѓу 1903 - 1904 година е на чело на Централниот комитет.
Во текот на Првата балканска војна е доброволец во Македонско-одринското ополчение и служи во Нестројната чета при 9-та Велешка дружина. Награден е со орден со круна . Градоначалникот на Скопје од 1917 до 1918 година. Автор е на книгата "Стари и нови писатели за Бугарите во Македонија", која е издадена во 1933 година во Варна.
Починал на 30 април 1933 година во Варна .
2 Објавени книги
* , Варна, 1933 година
Rolling in the Deep

„Rolling in the Deep“ е песна на англиската пејачка-текстописец Адел од нејзиниот втор студиски албум, ''21''. Песната е напишана од Адел и Паул Епворт, а продуцирана од Епворт и била опишана од Адел како „темен блуз-госпел диско тон“. Била издадена како водечки сингл на 29 ноември 2010 во Холандија.
„Rolling in the Deep“ станал првиот број-еден сингл на Адел и топ пет сингл во неколку земји.
Песната била добро прифатена од музичките критичари. Се искачила на првото место во Белгија, Канада, Германија, Италија, Холандија и Швајцарија и станала топ 10 хит во Австрија, Данска, Ирска, Нов Зеланд и Норвешка. Песната се искачила на второто место во Обединетото Кралство станувајќи трет топ десет сингл на Адел таму.
1 Список на песни
* Дигитално спуштање# „Rolling in the Deep“ – 3:48
* Дигитален EP# „Rolling in the Deep“ – 3:48
# „Rolling in the Deep (Џејми xx Шафл)“ – 4:17
# „Rolling in the Deep (Акапела)“ – 3:56
* ЦД сингл# „Rolling in the Deep“
# „If It Hadn't Been for Love“ (Мајкл Хендерсон, Кристофер Стаплтон)
2 Личности
* Пишување – Адел, Паул Епворт
* Продукција, бас, акустична гитара и електрична гитара – Паул Епворт
* Миксинг – Том Елмхрист
* Миксинг помошник – Дан Пери
* Снимање – Марк Ранкин
* Пијано – Нил Ковлеј
* Тапани – Лео Тејлор
* Мастеринг – Том Којне
Извор:
3 Табели и сертификации
3.1 Charts
Табела (2010–11), Највисокапозиција
Австралија (ARIA), 7
Грција (Топ 100 Ерплеј), 2
САД Возрасни Контемпорери (''Билборд''), 13
САД Алтернативни Песни (''Билборд''), 21
САД Хот Денс Клуб Песни (''Билборд''), 14
САД Поп Песни (''Билборд''), 6
САД Рок Песни (''Билборд''), 15
3.2 Табели кон крајот на годината
Табела (2010), Позиција
Холандска Табела за Синглови, 36
3.3 Сертификации
Држава, Сертификација
Белгија, Злато
Канада, Платина
Данска, Злато
Германија, Платина
Италија, Платина
НовЗеланд, Платина
Обединето Кралство, Злато
САД, Платина
4 Историја на издавање
Регион, Датум, Куќа, Формат
Холандија, 29 ноември 2010, XL Recordings, Музичко спуштање
САД, 30 ноември 2010, Columbia Records
Германија, 14 јануари 2011, XL Recordings, ЦД сингл
Австралија, 16 јануари 2011, Дигитален EP
Обединето Кралство
Обединето Кралство, 17 јануари 2011, ЦД сингл
Тулча

Тулча (на романски: Tulcea, старо име Тулица) — град во Источна Романија, административен центар на округот Тулча, Северна Добруџа. Овој град бил центар на бугарската преродба во ХІХ век. Градот е важно пристаниште во делтата на реката Дунав .
Димитар Минчович

Димитар Панталеев Минчович или Минчевич бил бугарски дипломат и политичар, член на бугарската Народна партија.
1 Животопис
Роден е во 1864 година во градот Тулча. Во 1881 година го завршил Роберт колеџот. Во периодот 1887-1889 година е дипломатски агент во Србија, а меѓу 1890 и 1899 е дипломат во Австроунгарија и Романија. Од 1894 до 1895 е назначен за министер за правда . Помеѓу 1903 и 1909 година работи како дипломат во Италија и Велика Британија.
Митрополит

Митрополит (на грчки: ''μητροπολίτης'') — најстарата епископска титула во Црквата. Првично митрополит бил епископ на христијанска црква со резиденција во главниот град или митрополија (μητρόπολις) на Римска провинција. Титулата митрополит првпат се сретнува во каноните на Никејскиот вселенски собор од 325 година. 34 - то апостолско правило определува: епископите на сите народи да го познаваат првиот од нив и да го признаваат за главен, и да не твораат ништо, кое што ја надминува нивната власт, без негово знаење. Митрополитите ги свикувале и биле претседатели на помесните собори во својата епархија (''ἤ ἐπαρχία'') .
Христо Белчев

Христо Белчев Минчев бил политичар од Бугарија од Народнолибералната партија. Како поет го користел псевдонимот ''Чебел'', бил оженет за поетеса Мара Белчева.
1 Животопис
Христо Белчев е роден во 1857 година во Трново. Завршил трновското класно училиште во 1869 година и гимназија во Загреб (1872-1876), каде што објавува песни на хрватски јазик. Студирал околу една година на Универзитетот во Загреб, но ги прекинал студиите и работел како службеник во Севлиево, Трново и Софија (1878-1881), а дипломирал економија во Париз (1881-1884), како стипендист на бугарската влада. Од 1885 до 1890 година е службеник во Министерството за финансии, како главен ревизор и главен секретар. Во 1890 година станува министер за финансии во владата на Стефан Стамболов.
Во 1891 година при обид за атентат врз бугарскиот премиерот Стефан Стамболов, Белчев бил убиен во центарот на Софија . На последниот процес на 11 јули се донесени 4 смртни казни. Како потикнувач е осуден Петко Каравелов, кој е затворен во ''Црната џамија''. Друг осуден на процесот е Трајко Китанчев . Вистинските извршители на нападот се Наум Туфекчиев, Димитар Ризов, Крсто Ножаров, Михаил Ставрев (Хаљо) и Никола и Димитар (Денчо) Туфекчиеви .
Во 1905 Пенчо Славејков објавува дел од творештвото на Христо Белчев во "Избрани дела" со опширен предговор (препечатено и во "Мисла").
Ultratop 50 Singles

Ultratop 50 Singles, често позната и како Ultratop 50, е неделната табела на педесет најдобро продавани синглови во Фландрија, Белгија. Продуцирана и издавана е од организацијата Ultratop. Табелата постои од 31 март 1995. Ultratop 50 табелата постои на холандски, француски и англиски и презентирата е во неколку белгиски радио-станици како и на телевизијата TMF Flanders.
Неделната табела издавана од Ultratop за успех на сингловите во Валонија е позната како Ultratop 40 Singles.
Ultratop 40 Singles

Ultratop 40 Singles, често позната и како Ultratop 40, е неделната табела на најдобро продаваните синглови во Валонија, Белгија. Слична на неа е табелата во Фландрија, Ultratop 50. Двете табели се продуцирани и издавани од организацијата Ultratop. Како и UK Singles Chart, Ultratop создава листи врз основа на мала евиденција на продажбата на околу 500 малопродажни места и правни дигитални преземања.
1 Поврзано
*Ultratop 50
*Ultratop
Козма Пречистански

Козма Пречистански или Дебарски е егзархиски свешеник на Бугарската егзархија и дебарски митрополит, со потекло од Македонија.
1 Животопис
1.1 Ран живот и образование
Роден е со световното име Константин околу 1835 година во кичевското село Орланци, тогаш во Отоманското Царство. Учел во Велес при Јордан Хаџи Константинов-Џинот, а потоа во Крушево, во Битола при Рајко Жинзифов и во Скопје.
1.2 Црковни активности
Станува јероѓакон во кичевска манастир, потоа архимандрит, а од 1873 година и игуменот на манастирот. Спроведува реформи во манастирското училиште и води борба против грчкото влијание.
Во 1874 година е наклеветен од гркоманите пред турските власти и е заточен во Света Гора. Ослободен е во 1876 година и станува архивар и ефимериј при Бугарската егзархија во Цариград. По ослободувањето на Бугарија во 1878 година станува егзархиски намесникот во главниот град на Источна Румелија, Пловдив.
На 7 април 1878 година, потпишал за Дебарска епархија (заедно со Димитар Попов за Костурско и Мегленско, Наум Спространов за Охридско и архимандрит Теодосиј за Драмско и Серско), барање до големиот кнез Николај Николаевич, во кое се отфрлаат тврдењата за грчкиот карактер на населението во Македонија и се бара влез на руски војници во Македонија:
:''Победоносното руско оружје, го ослободи толку долго угнетуваниот, под турско ропство, несреќен наш бугарски народ, го задолжи навека... Македонските Бугари, лишувајќи се од непосредната заштита на своите ослободители... со сета своја посветеност [ги] очекуваат во својата татковина... Поради тоа се осмелуваме да му соопштиме на Вашето императорско височество, дека некои недобронамерници на бугарскиот народ, кои се состојат во поголем дел од грчки архијереи, се обидуваат насилно да собираат потписи и да докажуваат, дека жителите на Македонија, кои според Санстефанскиот договор влегоа во Бугарското кнежевство, се состојат главно од Грци ...''.
1.3 Просветната дејност во Солун
Во 1881 година егзархиски намесникот Методиј Кусев успеал да ја добие помошта на драгоманот при руското конзулатство во Солун, Наум Спространов, за да може архимандрит Козма Пречистански да биде избран за претседател на Солунската општина. Козма се преселил во Солун, каде што 7 години предавал во новооснованата Солунската машка гимназија „Св. Кирил и Методиј“.
1.4 Дебарски митрополит
Од 1888 до 1897 година е на чело на општините во Дебар и Битола. На 21 декември 1897 година е избран за Дебарско митрополит, позиција на која останал до 1913 година, кога е избркан од новите српски власти.
Во текот на Првата светска војна, кога бугарската војска навлегла во Вардарска Македонија, Козма од Дебарско се вратил во својата епархијата. Починал во 1916 година во Кичево..
Dangerously in Love

''Dangerously in Love'' е првиот соло студиски албум на американската Р&Б пејачка, Бијонсе Ноулс, издаден на 22 јуни 2003 преку издавачката куќа, Columbia Records. Снимачките сесии за албумот траеле од 2002 со март 2003 во неколку снимачки студија, за време на паузата на нејзината поранешна група Destiny's Child. Албумот е Р&Б и соул-ориентиран, со повеќе брзи песни и балади, а содржи и елементи од хип-хопот и арабиската музика. Иако Ноулс остана дискретна околу прашањето за нејзината интерпретација на песните, музичките автори ги сметале текстовите за нејзините блиски односи со раперот Џеј-Зи во тоа време.
''Dangerously in Love'' ја постигнал целта на Ноулс да стане забележлива соло ѕвезда, како и една од најпознатите дела во снимачката индустрија. Се исчаил на првото место на табелата во САД, ''Билборд'' 200, продавајќи 317,000 копии во првата недела. Албумот станал светски комерцијален успех, носејќи ѝ мулти-платинска сертификација во Австралија, Обединетото Кралство и САД. ''Dangerously in Love'' добил различни и позитивни критики од музичките критичари по неговото издавње и ѝ донел на Ноулс пет Греми Награди.
VG-lista

VG-lista е норвешка табела. Неделно е презентирана од весникот ''VG'' и NRK програма, ''Topp 20''. Сметана е за прва норвешка табела на која се искачуваат албуми и синглови од држави и континенти ширум светот. Податоците се собираат од страна на Nielsen Soundscan International и е заснована на продажбата во околу 100 продавници во Норвешка. Табелата за синглови започна како топ 10 листата во 42 недела, 1958 година и беше проширената на топ 20 табелата во 5 недела, 1995 година. Во исто време, белата за албуми, започна како топ 20 во 1 недела, 1967 година и беше проширена на топ 40 табела.
Track Top-40

Track Top-40 е данска топ 40 табела која е презентирана секој вторник на hitlisten.nu. Табелата комбинита 40 најдибри продавани песни преку легално музичко спуштање и продажбите на музички синглови без разлика дали се на ЦД или Грамофонска плоча.
Канадски Хот 100

Канадски Хот 100 е табела за музички синглови, неделно издавана од магазинот ''Билборд'' во Канада. Tабелата дебитираше во ''Билборд'' na 16 јуни 2007 и беше достапна за првпат преку нивните интернет услуги на 7 јуни 2007 година. Со ова лансирање, го одбележа првиот пат кога ''Билборд'' создаде Хот 100 табела во една земја надвор од САД. Првата број-еден песна на табелата беше „Umbrella“ од Ријана и Џеј-Зи.
1 Поврзано
* Canadian Singles Chart
* Canadian Albums Chart
ARIA Charts

ARIA топ листи се главните австралиски музички табели и ги издава неделникот од страна на Австралиска музичка индустрска асоцијација‎. На топ листите се највисоко продаваните синглови и албуми во различни жанрови во Австралија. ARIA започна да компилира сопствена топ листа во неделата кон крајот на 26 јуни 1988 година. Пред тоа, од средината на 1983 година, ARIA имаше лиценцирано 'Кент Музика извештај' (која подоцна била преименувана како „Австралискиот Музика извештај“, сè додека не престана да се појавува во 1999).
Арија листите вклучуваат:
* Неделен Топ 100 највисока продажба на синглови
* Неделен Топ 100 највисока продажба на албуми
* Неделен Топ 100 највисока продажба на дигитални песни
* Неделен Топ 100 највисока продажба на дигитални албуми
* Неделен Топ 50 највисока продажба на физички синглови
* Неделен Топ 50 највисока продажба на физички албуми
* Неделен Топ 20 највисока продажба на австралиски синглови
* Неделен Топ 20 највисока продажба на австралиски албуми
* Неделен Топ 20 највисока на продажба танц изданија
* Неделен Топ 20 највисока продажба на земја за медиумите
* Неделен Топ 20 највисока продажба на компилациски изданија
* Неделен Топ 50 највисока продажба на каталог албуми
* Неделен Топ 50 највисока продажба на клубот за јавноста
* Неделен Топ 40 највисока продажба на урбани синглови
* Неделен Топ 40 највисока продажба на урбани албуми
* Неделен Топ 40 највисока продажба на музички ДВД
* Топ 100 Годишни листи на профилирање на годината во музиката
* Топ 100 декадни листи на профилирање на деценијата во музиката
1 ARIA сертификации
Албуми и синглови, Музички ДВД-а
Злато, Платина, Злато, Платина
35,000, 70,000, 7,500, 15,000
2 Поврзано
* Музика на Австралија
Sverigetopplistan

Sverigetopplistan, порано познат и како Topplistan и Hitlistan како и други имиња, од октомври 2007 претставува шведска национална музичка табела, заснована на продажбите од Шведската Снимачка Индустриска Асоцијација (на шведски ''Grammofonleverantörernas förening'').
1 Историја
Во периодот од 1976 година до 2006 година, официјалното шведско музичко рангирање беше објавено од страна на Sveriges Radio P3, станица во сопственост на Sveriges Radio. Кон крајот на 2006 година, таа престана да објавување на општите табели доверени во почетокот на 2007 година до Шведски Музичката Индустриска Асоцијација. Сепак Sveriges Радио П3 продолжи да ги објават повеќето преземени музички листи, според статистичките податоци собрани од страна на Nielsen SoundScan. Новата табела била наречена DigiListan.
2 Поврзано
*DigiListan — Топ шведски спуштања
Приказен уред

Приказен уред (или приказник) — излезен уред за претставување на информации во визуелен или допирен облик (како на пр. допирни електронски приказници за слепи). Кај електронските приказни уреди, влезните информации доаѓаат од електросигнали. Најчести примери за вакви уреди се телевизорите, мониторите и информативните табли.
1 Цифрарници
Некои прикажуваат само цифри или азбучнобројчени знаци. Ваквите цифрарници се нарекуваат повеќеделни (сегментни) бидејќи се составени од неколку делчиња што се вклучуваат и исклучуваат и така обликуваат даден глиф. Делчињата обично се поединечни светлечки диоди или течни кристали. Ноѓаат примена претежно кај дигиталните часовници и дигитроните. Постојат неколку видови:
* седумделен цифрарник (најзастапен, само цифри)
* четиринаесетделен цифрарник
* шеснаесетделен цифрарник
* HD44780 - општоприфатен протокол за течни кристали.
2 Екрани
Екраните наоѓаат широка примена онаму кајшто треба да се прикажат посложени информации или некое дејство. Тука спаѓаат:
* телевизори
* сметачки монитори
* екрански шлемови
2.1 Дводимензионални подлоги
Технологии за дводимензионален приказ со помош на подлога:
* екран со светлечки диоди (LED)
* електролуминисцентен екран (ELD)
* плазмени плочи (PDP)
* екран со течни кристали (LCD)
** екран со високоделотворно упатување (HPA)
** екран со тенкоопнени транзистори (TFT)
* екран со органски светлечки диоди (OLED)
* електронозрачен екран со површинска проводливост (SED) (експериментален)
* ласерски телевизор
* екран со јаглеродни наноцевки (експериментален)
* нанокристален екран (експериментален), со квантни точки - свитливи екрани со живи бои.
* видеомонитор
3 Тридимензионални
* екран со варифокално огледало
* екран со просторно зрачење
* ласерска проекција
* холографски приказ
4 Механички
* телеграфска лента (историски)
* табла со дволиснат приказ
* табла со вртливи дискови
* натпис на ролна
* допирни електронски приказници (Брајови приказници) наменети за слепи лица. Текстот (или сликата) се обликува со електромеханички делови кои потоа слепото лице ги допира
** Оптакон - со мали метални матрични прачки наместо светлина за допирно информирање на слепите лица
5 Поврзано
* Зафатнински приказник
* Посредник човек-сметач
* Споредба на приказни технологии
* Доприна технологија (хаптика)
* Графички кориснички посредник
* Сметачки потпомогнато проектирање (CAD)
* Дигитална обработка на слики
* Видеокартичка
* Графичка картичка
* Сметачка графика
Кати Волф

Кати Волф (родена , Сентендре) е унгарска пејачка и поранешна благајничка во авиокомпанија. Волф ја претстави Унгарија на Евровизија 2011 со песната "What About My Dreams?".
На седум годишна возраст, Волф ја отпеа насловната песна за популарниот унгарски цртан филм, ''Vuk''. Покрај пеење, таа, исто така, посетувала часови по пијано и џез танц. По дипломирањето како солфеж наставник - хор мајстор во унгарската музичка академија, таа работеше со бројни бендови на различни жанрови, но до нејзиниот голем пробив дојде во 2010 година како финалист во унгарската верзија на шоуто за таленти "X-Faktor".
1 Дискографија
1.1 Албуми
* Wolf-áramlat (2009)
* Az első X — 10 dal az élő showból (2011)
1.2 Синглови
* "Vuk dala" (1981)
* "Szerelem, miért múlsz?" (2011)
Жарко Чабаркапа

Жарко Чабаркапа (роден на година, во Зрењанин, СР Србија, СФР Југославија) е црногорски кошаркар на позиција крилен центар.
1 Кариера
Пред да замина за САД, Чабаркапа играше за КК Беопетрол и КК Будуќност Подгорица(во тим со неговиот сонародник во НБА, Александар Павловиќ) во Југославија. Играјќи таму, Жарко во просек постигнуваше 8.6 бода, 3.8 скока и 1.5 асистенции по натпревар.
Чабаркапа беше избран од страна на Феникс Санс во првиот круг(вкупно 17-ти) на НБА-драфтот во 2003 година. Во неговата дебитантска сезона, тој беше повреден, ограничувајќи го на само 49 натпревари таа сезона. Во 2005 година, “Сонцата” го разменија во Голден Стејт Вориорс во замена за два пика во вториот круг на драфтот. Со Вориорс-и, Жарко играше на 37 натпревари во сезоната 2004-05 и 61 натпревар во сезоната 2005-06. Жарко имаше проблеми со повреда на грбот, и неговиот договор со Вориорс-и заврши во 2006 година.
По заминувањето од НБА во 2006 година, Чабаркапа престана да игра активно кошарка на возраст од 25 години, заради заздравување од повредите. При крајот на ноември во 2008 година, беше изјавено дека Жарко се приклучува на својот поранешен клуб КК Будуќност Подгорица, но само на тренинзите, гледајќи да се врати себеси во натпреварувачка форма. На 16 јануари 2009 година, Чабаркапа потпиша со КК Будуќност подгорица. Два дена подоцна, на 18 јануари, Жарко го одигра својот прв професионален натпревар по повеќе од две години, настапувајќи 4 минути на дерби-двобојот во Јадранската лига, дома против КК Цибона. Жарко постигна 2 бода, без скокови и без асистенции.
Syndicat National de l'Édition Phonographique

Syndicat national de l'édition phonographique (SNEP) е интер-професионална организација која ги штити интересите на француската музичката индустрија. SNEP е основана во 1922 година, и има 48 член компании.
Одговорностите на SNEP вклучуваат собирање и дистрибуирање на надомест за авторски права за емитување и перформанси, спречување на кршење на авторските права на делата на своите членови (вклучувајќи и музичка пиратерија), и продажбена сертификација на сребро, злато, платина и дијамантски плочи и видеа.
SNEP, исто така, подготвува листи на топ-продажба на музика во Франција.
1 Наводи
**
Поп 100

Поп 100 била табела за песни која за првпат се појавила во февруари 2005 и билс издавамс од магазинот ''Билборд'' во САД сè до нејзиното распаѓање во 2009. Ранкирала песни заснована на ерплејот на мејнстрим топ 40 радио станици, продажби на синглови и дигитални спуштања.
Media Control Charts

Официјалните музички листи во Германија се собрани и објавени од страна на компанијата Media Control GfK International во името на Bundesverband Musikindustrie (Федерална Асоцијација за Фонографска Индустрија). Media Control GfK International е доделувач на неделникот на Топ-100 сингл/албум, Компилација, Џез Топ-30, Класични Топ-20, Schlager Лонплеј Топ-20, Музика-ДВД Топ-20 и официјалната-Денс (ODC) Топ-50 табела.
Службените топ листи во Германија се презентирани од страна на разни компании, кои ги објавуваат листите на неделната база, онлајн или на телевизија. Еден пример е музичкиот канал VIVAкој бил пронајден во 1993. Други два примери се MusicLoad и MIX 1<ref>.''mix1.de'. од кои двете се онлајн здруженија кои ги објавуваат сите табели неделно издадени од Media Control GfK International. Целата серија на официјалните топ листи; сепак, е претставен од страна на онлајн претпријатие наречен Charts.de која е подружница на Media Control GfK International.
1 Историја
Табелите се достапни во Германија од крајот на 1953 и оттогаш „Џубокс“ бил однесен во Германија од САД. Во ова време магазин наречен ''Der Automatenmarkt'' (The Vending Machine Market) еднаш во месецот објавувал список на најпопуларни песни во Германија и претежно имало 30 позиции. Списанието останала да постои и било единствено од обезбедување на комплетна список на успешни песни во Германија до 1959 година.
Во јуни 1959 година, втората институција ја започна своето месечно определување на табелите, ''Der Musikmarkt'' (The Music Market).
2 Категории
* Топ 100 Синглови
* Топ 100 Албуми
* Top-50 ODC (Официјална денс табела)
* Табели за новодојденци
* Класични Топ-20 Табели
* Џез Топ-30 Табели
* Компилациони табели
* Schlager ТОП-20 Лонгплеј-Табели
* Музичко ДВД Топ-20 Табели
* ТОП-5 Нови Влезови преку СМС
3 Поврзано
*Bundesverband Musikindustrie
UK Singles Chart

UK Singles Chart (мак. ''Британска табела за синглови'') е составенa од The Official Charts Company (мак. ''Официјалната Компанија за Табели'') (OCC) во име на британската снимачка индустрија. Целосната табелата ги содржи најпродаваните 200 синглови во Обединетото Кралство врз основа на комбинација на рекордни продажби и дигитални спуштања, иако некои медиуми содржат листи од Топ 40 (како BBC) или Топ 75 (како магазинот Music Week) на ниваната листа. Околу 6.500 британски малопродажни места придонесуваат за податоците, како и повеќето онлајн дигитални преземања во Велика Британија. За разлика од топ листите во САД, ерплеј статистички податоци не се користат за службена Британска табела за синглови.
Васил Папанчев

Васил Папанчев или Васил Панчев — македонски револуционер, учесник во македонското револуционерно движење и деец на Македонската револуционерна организација. Тој е еден од првите покрстени членови на Организацијата. Работи како комисионер во канцеларијата на продавачот Саздо Ризов во Солун. Во првите години на постоењето Организацијата, Панчев доставува литература, материјали и пошта од внатрешноста на Македонија за Централниот комитет . Гевгелискиот раководител на Организацијата, Илија Докторов пишува:
:''Во тие два анoви-хотели, кои беа еден до друг, постојано се навртуваа Васил Панчев, поп Стам Танчев, Атанас Мурџев и Григор Иванов Тотев. Тоа четворицата беа најдоверливите помошници на Даме Груев. Со нив се регулираа, тајните состаноци на Даме Груев со лица кои доаѓаат од провинцијата по организациски работи; ним им се доделуваа работи од сериозен карактер, тие беа во постојан конкакт со сите терористи и преку нив се праќаше и примаше тајната пошта од провинцијата''.
Mahasz

Mahasz е унгарска музичка индустриска асоцијација, пронајдена во 1992. Mahasz управува со унгарските музички награди и ја одржува музичката табела за Унгарија.
„Mahasz“ е кратенка за ''Magyar Hanglemezkiadók Szövetsége'' (Здружение на унгарски издавачки куќи).
1 Ниво на сертификации
1.1 Музички ЦД-а
1.1.1 Домашен репертоар
Сертификации, Пред 12 јуни, 1992, Пред 3 декември, 1997, Пред 23 април, 2002, Пред 23 февруари, 2005, Пред 13 септември, 2006, Пред 1 октомври, 2009, Од 1 октомври, 2009
Злато, 100,000, 50,000, 25,000, 15,000, 10,000, 7,500, 5,000
Платина, 200,000, 100,000, 50,000, 30,000, 20,000, 15,000, 10,000
Дијамант, 400,000, 200,000, -, -, -, -, -
1.1.2 Интернационален репретоар
Сертификации<ref, Копии
Злато, 3,000
Платина, 6,000
1.2 Синглови
Сертификација<ref, Копии
Злато, 1,500
Платина, 3,000
1.3 Музички ДВД-а
Сертификација<ref, Џез/класична, Поп
Злато, 1,000, 2,000
Платина, 2,000, 4,000
Федерација на италијанската музичка индустрија

Федерација на италијанската музичка индустрија (FIMI) (|Federazione Industria Musicale Italiana) е чадорска организација која ги следи речиси сите аспекти на музичката индустрија за снимање на италијански.
Резултат на намалувањето на ЦД сингловите и продажбите во Италија, FIMI ги заменува неговите табели за физичка синглови со дигитален даунлоад и табела-врз основа на правни Интернет и мобилни преземања на 1 јануари 2008 година.
1 Сертификации
Продажбата на барања за музички снимки во Италија за домашни и меѓународни репертоар се наоѓа во истата нивоа.
1.0.1 Албуми
Сертификација, Пред 2005<ref, Пред 2008<ref, Пред 2009<ref, Од 2009<ref
Злато, 50,000, 40,000, 35,000, 30,000
Платина, 100,000, 80,000, 70,000, 60,000
Дијамант, 500,000, 400,000, 350,000, 300,000
Забелешка: Мулти-платинест се однесува на албумот, кој е продаден во повеќе од 120.000 копии, но сѐ уште не се продадени над 300.000 копии.
1.0.2 Синглови
Сертификацијата за синглови започнала во 1999.
Сертификација, Пред 2005<ref, Пред 2009<ref, Од 2009<ref
Злато, 25,000, 10,000, 15,000
Платина, 50,000, 20,000, 30,000
Забелешка: Мулти-платинест се однесува на сингл кој е продаден во повеќе од 60.000 копии, без оглед дали на ЦД формат, или со музичко спуштање.
1.0.3 Музички ДВД-а
Сертификација, Пред 2009, Од 2009
Злато, 15,000, 10,000
Платина, 30,000, 20,000
Забелешка: Мулти-платинест однесува на музичките ДВД-а кои се продадени во повеќе од 40.000 копии.
Атанас Мурџев

Атанас (Тано) Перев Мурџев или Мурџов, со прекар „Планински“ (31 јануари 1872 - 21 април 1944) — македонски револуционер, учесник во македонското револуционерно движење, деец на Македонската револуционерна организација и Македонскиот комитет.
1 Животопис
Атанас Мурџев е ​​роден на 31 јануари 1872 година во Прилеп, тогаш во Отоманското Царство. Завршил во Солунската машка гимназија „Св. Кирил и Методиј“ каде се спријателува со Даме Груев. Мурџев е ​​еден од првите членови на Организацијата во 1894 година, како агитатор и организатор, а потоа станува четник. Гевгелискиот раководител на Организацијата, Илија Докторов пишува:
:''Во тие два анoви-хотели, кои беа еден до друг, постојано се навртуваа Васил Панчев, поп Стам Танчев, Атанас Мурџев и Григор Иванов Тотев. Тоа четворицата беа најдоверливите помошници на Даме Груев. Со нив се регулираа, тајните состаноци на Даме Груев со лица кои доаѓаат од провинцијата по организациски работи; ним им се доделуваа работи од сериозен карактер, тие беа во постојан конкакт со сите терористи и преку нив се праќаше и примаше тајната пошта од провинцијата''.
Во 1897 година учествува во организирање на бомболеарницата на Организацијата во селото Сабљар . Подоцна Мурџев преминал на страната на Македонскиот комитет и навлегол во Македонија со четата на Кочо Мустракот .
На 2 септември 1903 година на Руен планина, Атанас Мурџев го осветува знамето на Разградското македонско-одринско друштво, по што влегува во Македонија и учествува Илинденското востание . На почетокот на востанието четите на Атанас Мурџев, Тома Пожарлиев, Григор Манасиев, поручникот Иван Топчев и Никола Дечев со 152 лица се наоѓаат во Кратовско. Таму се борат на 25 септември над Луково, борбата траела 15 часа и паднале 8 души, меѓу кои и војводите Григор Манасиев, Иван Топчев и Никола Дечев .
Потоа Мурџев се повлекол во Бугарија, каде што станува војвода на новоорганизирана чета од 400-500 луѓе, заедно со Сотир Атанасов, Никола Пушкаров и Ганчев. Во неговата чета е и Григор Соколов - Љаме, кој подоцна преминал страната на Српското четничко движење во Македонија . Четата водела борби со турскиот аскер кај Крива Паланка и Долна Љуба. По задушување на востанието, војводата Мурџев го чувал востаничката знаме во својот дом, а во 1943 година го предава на Главниот воен музеј (денес Национален воено-историски музеј) .
При избувнување на Балканската војна во 1912 година е доброволец во Македонско-одринското ополчение и служи во четите на Јане Сандански и Дончо Златков и во нестројната чета при 13-та Кукушка дружина .
Во мај 1913 година е избран за член на револуционерниот штаб на Тиквешкото востание. По Втората балканска војна се населува во Бугарија. Починал во Тетевен на 21 април 1944 година.
Александар Хаџи Панов

Александар Хаџи Панов, познат и како Алексо Панов — македонски револуционер, учесник во македонското револуционерно движење, деец на Македонската револуционерна организација.
1 Животопис
Александар Хаџи Панов е роден 1875 година во Прилеп, тогаш во Отоманското Царство. Учел во Солунската машка гимназија „Св. Кирил и Методиј“ во Солун во 1894 година, каде што станува еден од првите членови на Организацијата .
По завршувањето на гимназијата, работел како учител во Прилеп и учествувал во создавањето на револуционерниот комитет на Организацијата во градот заедно со Даме Груев, Јордан Гавазов и Јордан Поп Константинов. Го придружува Даме Груев при основањето на револуционерните комитети при Битолскиот револуционерен округ и учествува на Ресенско советување.
Раководи со комитетот сè до 1895 година, кога запишува електроинженерство во Париз, но се разболел и се врати во Солун, каде што умрел на 19 октомври 1900 година .
2 Наводи
Слогница речовска

Слогница речовска или позната под целосното име „Словенско-населенска македонска слогница речовска“ — книга издадена во 1880 година во Софија од страна на Ѓорѓија Пулевски. Важи за прва печатена македонска граматика, но и правопис, бидејќи истата обработува правила за правилно пишување на македонскиот јазик во поглед на правопис и граматика. Првичната замисла на Пулевски била да издаде серија книги за граматиката и правописот на македонскиот јазик кои би се користеле во образованието во Македонија, но таа идеја не се остварила и се напечатила само денешната ''Слогница речовска'' која била наменета за шесто одделение основно образование. Покрај тоа, Пулевски планирал да издаде и втор дел од книгата, но и тоа не се остварило па така денес е познат само првиот и единствен дел.
1 Писмо
При пишување на Слогница речовска, Пулевски користел писмо кое, според него, би било разбрано од сите Словени. Така, писмото е составено од македонски и старословенски букви.
Големи букви
А, Б, В, Г, Д, Е, Є, Ж, З, І, И, К, Л, М, Н, О, П, Р, С, Т, У, Ф, Х, Ц, Ч, Ш, Ъ, Ы, Ь, Ю, Џ, Я
Мали букви
а, б, в, г, д, е, є, ж, з, і, и, к, л, м, н, о, п, р, с, т, у, ф, х, ц, ч, ш, ъ, ы, ь, ю, џ, я
2 Поврзано
* Ѓорѓија Пулевски
* Македонски јазик
* Македонска граматика
Тодор Станков

Тодор Станков — македонски револуционер, учесник во македонското револуционерно движење, деец на Македонската револуционерна организација.
1 Животопис
Роден е 1875 година во град Прилеп, тогаш во Отоманското Царство. Завршил при Солунската гимназија во 1893 година. Учителствал во Прилеп, каде што влегува во Организацијата и станува член на локалниот околиски револуционерен комитет. Подоцна е учител во Штип во учебната 1895/96 година, препорачан од Даме Груев, да го заземе неговото место во комитетот, подоцна учителствува во Радовиш, каде што го предводи околискиот револуционерен комитет во овој град. Учителствал и во Крушево, а од април 1898 година е нелегален војвода на чета во Радовишко.
Во меѓувреме, во неговата чета се приклучиле Васил Липовиклијата - Јурукот и Георги Турчето. На 12 јуни ги завршил со поставените задачи и се засолнил во Конечкиот манастир, каде што е предаден на турските власти. Иако бол подложен на тешки измачувања не предал тајни на Орагнизацијата .
По апсењето е осуден на 6 години затвор, но е ослободен по грешка и побегнал во Бугарија. Од 1900 до 1901 година е пунктовен началник премини на Организацијата во Ќустендил. Учествува во Илинденското востание со четата на Лазар Маџаров, која дејствува во Лозенградско.
Учествува во Балканската војна како доброволец во Деветтата велешка дружина при Македонско-одринското ополчение. Награден е со народен орден со круна VI степен . За време на Првата светска војна е градоначалник на градот Штип.
Починал 1938 година во Софија.
2 Наводи